《赠池州倅赵汉卿昂发》
宋代·赵公豫

池阳别驾号宗工，博雅持衡景岱嵩。召杜兴歌德并美，龚黄政绩颂同功。

清华独擅标江左，伟望无双冠域中。何幸旌旄来吴会，得瞻懿范沐仁风。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。